cyanic-selkie/wikianc huggingface dataset:
Κώστας Κουφός
Γιούτα Τζαζ
Ο Κουφός ξαναπήγε στους Flash στις 8 Μαρτίου του 2010 και ξανακλήθηκε στις 22 Μαρτίου του 2010. Στις 14 Ιουλίου του 2010, ο Κουφός μεταφέρθηκε στη Minnesota Timberwolves σε συμφωνία που περιλάμβανε τον Αλ Τζέφερσον.
Ντένβερ Νάγγετς
Στις 22 Φεβρουαρίου του 2011, ο Κουφός μεταφέρθηκε στους Denver Nuggets σε μία συμφωνία που περιελάμβανε τους New York Knicks, η οποία έφερε τον Καρμέλο Άντονι στη Νέα Υόρκη. Στις 24 Ιανουαρίου του 2012 υπέγραψε ανανέωση συμβολαίου για 3 χρόνια με 9 εκατομμύρια δολάρια.
Μέμφις Γκρίζλις
Τη διετία 2013-2015 έπαιξε με τα χρώματα των Μέμφις Γκρίζλις.
Σακραμέντο Κινγκς
Το καλοκαίρι του 2015 υπέγραψε στους Σακραμέντο Κινγκς. Στους Σακραμέντο έμεινε για τέσσερις σεζόν. Συνολικά στην καριέρα του στο ΝΒΑ, έπαιξε 686 παιχνίδια με 5.7 πόντους μέσο όρο.
ΤΣΣΚΑ Μόσχας
Στις 19 Ιουλίου 2019, ο Κώστας Κουφός ήρθε για πρώτη φορά στην καριέρα του στην Ευρώπη, για λογαριασμό της ΤΣΣΚΑ Μόσχας, με 3 εκατομμύρια δολάρια τον χρόνο. Στις 27 Μαΐου 2020, η ΤΣΣΚΑ ανακοίνωσε το τέλος της συνεργασίας της και με τον αθλητή. Στην πρώτη του χρονιά στην Ευρωλίγκα, πραγματοποίησε μέτριες εμφανίσεις, μετρώντας 3.7 πόντους και 2.8 ριμπάουντ ανά ματς σε 17 συμμετοχές. Στην VTB Λίγκα είχε 8.4 πόντους και 5.2 ριμπάουντ μέσο όρο σε 15 λεπτά συμμετοχής.
Ολυμπιακός
Στις 20 Φεβρουαρίου 2021, συμφώνησε με τον Ολυμπιακό με συμβόλαιο έως το τέλος της σεζόν 2020-21. Με τους «ερυθρόλευκους», είχε 4.6 πόντους και 2.6 ριμπάουντ μέσο όρο στην Ευρωλίγκα.
Ιγκνίτε
Στις 5 Νοεμβρίου 2021, συμφώνησε με την Ιγκνίτε, ομάδα που αγωνίζεται στην Αναπτυξιακή Λίγκα του ΝΒΑ. Με την Ιγκνίτε έπαιξε σε έναν μόλις αγώνα.
Λόντον Λάιονς
Στις 15 Ιουλίου 2022, ανακοινώθηκε από τους Λόντον Λάιονς. Τη σεζόν 2022-23, έκανε μία εξαιρετική χρονιά με τους Λάιονς, μετρώντας 12.1 πόντους, 9.1 ριμπάουντ, 1.1 μπλοκς στη κανονική διάρκεια του Πρωταθλήματος Μεγάλης Βρετανίας, ενώ στο Γιούροκαπ έφτασε μέχρι τα προημιτελικά, μετρώντας συνολικά 11,8 πόντους, 8.1 ριμπάουντ, 1.1 μπλοκς, όντας ο πέμπτος καλύτερος ριμπάουντερ της διοργάνωσης. Επίσης στις 30 Ιανουαρίου 2023, κατέκτησε το BBL Cup, έχοντας στον τελικό κόντρα στους Λέστερ Ράιντερς 14 πόντους και 12 ριμπάουντ. Στις 20 Απριλίου 2023, αποτέλεσε παρελθόν από τους Λάιονς, οι οποίοι τον ευχαρίστησαν για την προσφορά του στην ομάδα.
Εθνική Ομάδα
Ο Κουφός ήταν μέλος της Εθνικής Ομάδας Εφήβων στο Ευρωπαϊκό Πρωτάθλημα το 2007 στην Ισπανία. Οδήγησε την ομάδα στον τελικό και παρόλο που η Ελλάδα έχασε από τη Σερβία, ο Κουφός κέρδισε τον τίτλο του Πολυτιμότερου Παίκτη του τουρνουά, αφού είχε κυριαρχήσει στους πόντους, στα ριμπάουντ και στις τάπες. Ο Κουφός θεωρείται ως ένας από τους σπουδαιότερους Έλληνες center.
Κλήθηκε στην Εθνική ομάδα της Ελλάδας για το προολυμπιακό τουρνουά της Ολυμπιάδας του 2008, όμως αρνήθηκε την πρόσκληση.
Το 2009, έκανε το ντεμπούτο του με την Εθνική Ανδρών, με την οποία συμμετείχε στο Ευρωμπάσκετ 2009 στην Πολωνία, όπου κέρδισε το χάλκινο μετάλλιο. Το 2010, συμμετείχε στο Παγκόσμιο Πρωτάθλημα της Τουρκίας, στο οποίο η Ελλάδα κατατάχθηκε 11η. Το 2011, συμμετείχε στο Ευρωμπάσκετ 2011 στη Λιθουανία, στο οποίο η Ελλάδα κατατάχθηκε 6η, εξασφαλίζοντας τη συμμετοχή της στο Προλυμπιακό τουρνουά του 2012. Το 2013 αρνήθηκε την πρόσκληση της εθνικής ομάδας, λόγω προπόνησης, υποσχόμενος να επιστρέψει καλύτερος στην επόμενη διοργάνωση. Υπόσχεση την οποία δεν κράτησε το 2014 αρνούμενος εκ νέου την πρόσκληση στην Εθνική παρόλο που στην αρχή είχε διαβεβαιώσει τον προπονητή Φώτη Κατσικάρη πως θα είναι παρών στο παγκόσμιο τουρνουά της Ισπανίας.
Σαρ-έ Πολ
Με το όνομα Σαρ-έ Πολ ή Σαρέ Πολ ή Σαρί Πουλ φέρονται:
Κώστας Κουφός
Εθνική Ομάδα
Τον Ιούλιο του 2015 επέστρεψε στην προεπιλογή της εθνικής ομάδας για το Ευρωπαϊκό Πρωτάθλημα του 2015. Και εν τέλει συμπεριλήφθηκε στην τελική 12άδα. Επίσης ήταν παρών στο Προολυμπιακό τουρνουά του 2016 στο Τορίνο, έχοντας κατά μέσο όρο 7 πόντους και 3.3 ριμπάουντ. Με το εθνόσημο έχει 57 συμμετοχές με 503 πόντους (μ.ο: 8.82).
Προσωπική ζωή
Οι γονείς του είναι Έλληνες με καταγωγή από τη Μεσσηνία και την Κόρινθο. Έχασε τον πατέρα του σε ηλικία 9 ετών. Ο Κουφός έχει διπλή υπηκοότητα, ελληνική και αμερικανική. Το όνομα της μητέρας του είναι Κατερίνα και του πατέρα του ήταν Αλέξανδρος, ενώ έχει δύο αδέρφια, τον Βασίλειο και τη Μαρία.
Στις 25 Οκτωβρίου 2021, έγινε πατέρας για πρώτη φορά καθώς η σύζυγος του, Ελένη, γέννησε ένα υιό.
Εξωτερικοί σύνδεσμοι
Κατηγορία:Έλληνες ομογενείς καλαθοσφαιριστές Κατηγορία:Ελληνοαμερικανοί Κατηγορία:Αμερικανοί καλαθοσφαιριστές Κατηγορία:Σέντερ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Γιούτα Τζαζ Κατηγορία:Καλαθοσφαιριστές Μινεσότα Τίμπεργουλβς Κατηγορία:Καλαθοσφαιριστές Ντένβερ Νάγκετς Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Σακραμέντο Κινγκς Κατηγορία:Καλαθοσφαιριστές αμερικανικών συλλόγων Κατηγορία:Έλληνες καλαθοσφαιριστές στο εξωτερικό Κατηγορία:Έλληνες καλαθοσφαιριστές στο NBA Κατηγορία:Καλαθοσφαιριστές ΤΣΣΚΑ Μόσχας Κατηγορία:Καλαθοσφαιριστές VTB Λίγκα
1551
Η τρέχουσα σελίδα αφορά το έτος 1551 κατά το Γρηγοριανό ημερολόγιο
Θάνατοι
Κατηγορία:Έτη
Καθεδρικός Ναός της Σαρτρ
Είναι γοτθικής αρχιτεκτονικής, ρυθμού που βασίζεται στο οξυκόρυφο τόξο. Οι πρωτομάστορες ήθελαν ο ναός να γίνει όσο το δυνατό ψηλότερος, σαν να αγγίζει τον ουρανό. Έχτισαν ψηλούς πύργους, ενώ η οροφή στους κεντρικούς εσωτερικούς χώρους σχηματίζεται από σταυροθόλια. Λόγω του μεγάλου ανοίγματος των παραθύρων, οι εξωτερικοί τοίχοι δεν άντεχαν το βάρος της οροφής. Γι' αυτό οι αρχιτέκτονες χρησιμοποίησαν υποστηρίγματα στο εξωτερικό του ναού. Συνολικά υπάρχουν πάνω από 2.000 έξοχα λαξευμένα αγάλματα στο ναό.
Το εσωτερικό του ναού φωτίζεται άπλετα από 176 παράθυρα που κοσμούνται με υαλογραφήματα βιτρώ, συνολικής επιφάνειας 2.000 τμ.
Το χαρακτηριστικό του ναού αυτού είναι η διαφορετικότητα των δύο πύργων του. Ο μεν νότιος χαμηλότερος επιστέφεται με απόληξη (βέλος) του 12ου αιώνα, ενώ ο βόρειος, υψηλότερος, φέρει κιονοαγάλματα βασιλέων της Παλαιάς Διαθήκης, που ονομάζεται και «βασιλικός πυλώνας», επί των οποίων και στηρίζεται το βέλος φλογόμορφου ρυθμού.
Πηγές
Σαρτρ Σαρτρ Καθεδρικος ναος Κατηγορία:Μνημεία Παγκόσμιας Κληρονομιάς στη Γαλλία
Συμμετοχή του Μπαρμπάντος στους Θερινούς Ολυμπιακούς Αγώνες 2020
Το Μπαρμπάντος θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η δέκατη τρίτη εμφάνιση της χώρας στους αγώνες.
Παραπομπές
Μπαρμπάντος Θερινοί Ολυμπιακοί Αγώνες 2020
Οργάνωση για την Απελευθέρωση της Παλαιστίνης
Η Οργάνωση για την Απελευθέρωση της Παλαιστίνης (ΟΑΠ) (αραβικά: منظمة التحرير الفلسطينية ? Munaẓẓamat at-Tahrir al-Filasṭīniyyah, γνωστή διεθνώς και ως PLO) είναι μια οργάνωση που ιδρύθηκε το 1964 με σκοπό τη δημιουργία ενός ανεξάρτητου κράτους της Παλαιστίνης. Αναγνωρίζεται ως «μοναδικός νόμιμος εκπρόσωπος του παλαιστινιακού λαού» από πάνω από 100 χώρες με τις οποίες διατηρεί διπλωματικές σχέσεις,  και έχει απολαύσει την ιδιότητα του παρατηρητή στα Ηνωμένα Έθνη από το 1974. Η ΟΑΠ θεωρήθηκε από τις Ηνωμένες Πολιτείες και το Ισραήλ τρομοκρατική οργάνωση μέχρι τη Διάσκεψη της Μαδρίτης το 1991. Το 1993, η ΟΑΠ αναγνώρισε στο Ισραήλ το δικαίωμα ύπαρξης, αποδέχθηκε τα ψηφίσματα 242 και 338 του Συμβουλίου Ασφαλείας, και απέρριψε «τη βία και την τρομοκρατία». Σε απάντηση, το Ισραήλ αναγνώρισε επίσημα την ΟΑΠ ως εκπρόσωπο του παλαιστινιακού λαού.
Ίδρυση
Η ΟΑΠ συστάθηκε από τα αραβικά κράτη κατά τη διάρκεια της πρώτης Συνόδου Κορυφής του Αραβικού Συνδέσμου στο Κάιρο το 1964 με σκοπό την «απελευθέρωση της Παλαιστίνης» μέσω ενόπλου αγώνα. Ο πρωτότυπος Χάρτης της ΟΑΠ (που εκδόθηκε στις 28 Μαΐου 1964) όριζε πως «η Παλαιστίνη αποτελεί μια ενιαία περιφερειακή μονάδα με τα καθιερωμένα σύνορα της περιόδου της Βρετανικής Εντολής» και επεδίωκε «να εξαλείψει... την ύπαρξη και τη δράση» του Σιωνισμού. Επίσης υποστήριζε το δικαίωμα της επιστροφής και της αυτοδιάθεσης των Παλαιστινίων. Δεν αναφερόταν η ύπαρξη της Παλαιστίνης ως κρατικής οντότητας, ωστόσο τελικά η ΟΑΠ ΤΟ 1974 υποστήριξε και την ανεξαρτησία των Παλαιστινιακών εδαφών. Η οργάνωση χρησιμοποίησε πολυεπίπεδες μεθόδους ανταρτοπόλεμου για να επιτεθεί στο Ισραήλ από τις βάσεις της στην Ιορδανία (συμπεριλαμβανομένης της Δυτικής Όχθης), τον Λίβανο, την Αίγυπτο (Λωρίδα της Γάζας) και τη Συρία.
Υποσημειώσεις
Κατηγορία:Παλαιστίνη Κατηγορία:Εθνικοαπελευθερωτικά κινήματα Κατηγορία:Παλαιστινιακά πολιτικά κόμματα Κατηγορία:Τρομοκρατικές οργανώσεις Κατηγορία:Αντισιωνισμός
Σαυροποσειδώνας
Ο Σαυροποσειδώνας (Sauroposeidon) ήταν ένα τεράστιο σαυρόποδο της Πρώιμης Κρητιδικής περιόδου, συγγενικό με το Βραχιόσαυρο. Θεωρείται ο ψηλότερος δεινόσαυρος που υπήρξε ποτέ, και ένας από τους μεγαλύτερους. Με το τρομερό ύψος των 16 μέτρων, μάλλον θα μπορούσε να φτάσει στις κορυφές κάθε δέντρου για να τραφεί. Ο Σαυροποσειδώνας ήταν από τα τελευταία μεγάλα σαυρόποδα που έζησαν στη Βόρεια Αμερική.
Περιγραφή
Ο Σαυροποσειδώνας ήταν κλασσικό μέλος των βραχιονοσαυρίδων: τεράστιος, με μακρύ, όρθιο λαιμό και μεγαλύτερα μπροστινά από πίσω πόδια. Λίγοι σπόνδυλοι έχουν βρεθεί, κυρίως αυχενικοί μήκους 1,5 μέτρου. Λόγω της έλλειψης απολιθωμάτων, δεν μπορούμε να είμαστε σίγουροι για το μέγεθός του. Εικάζεται πως είχε 25-34 μέτρα μήκος και 40-60 τόνους βάρος, κάνοντάς τον έναν από τους μεγαλύτερους δεινόσαυρους που έζησαν ποτέ.
Ιστορία
Ο Σαυροποσειδώνας ανακαλύφθηκε το 1994 από τον ερασιτέχνη κυνηγό απολιθωμάτων Μπόμπυ Κρις κατά τύχη στην πολιτεία Οκλαχόμα, κοντά σύνορα με το Τέξας. Οι σπόνδυλοί του ήταν τόσο μεγάλοι, που αρχικά έδωσε την εντύπωση πως ήταν μέρη ενός απολιθωμένου δάσους. Όμως το 1999 έγινε αποκατάσταση των οστών από ένα μεταπτυχιακό φοιτητή του Dr. Cifelli του Μουσείου Φυσικής ιστορίας της Οκλαχόμα. Μόλις έγινε αντιληπτή η σημασία της ανακάλυψης ανακοινώθηκε ένα δελτίο τύπου και το 2000 έγινε επίσημη δημοσίευση στο περιοδικό Journal of Vertebrate Paleontology. Μέχρι το 2012 στο γένος Σαυροποσειδώνας είχαν προστεθεί και άλλα απολιθώματα που ήταν γνωστά επί δεκαετίες με άλλα ονόματα.
Κατηγορία:Βραχιοσαυρίδες
Στρόπωνες Εύβοιας
Οι Στρόπωνες, με πληθυσμό 498 κατοίκους το 2011, είναι από τα μεγαλύτερα χωριά του Δήμου Διρφύων - Μεσσαπίων της Εύβοιας. Είναι χτισμένο ανάμεσα στο υψηλότερο βουνό της Ευβοίας, τη Δίρφυ με υψόμετρο 1743μ., το Ξεροβούνι και άλλα. Απέχει 13 χλμ. από την παραλία της Χιλιαδούς, στην Εύβοια, και 48 περίπου χλμ. από την πρωτεύουσα του νομού, Χαλκίδα.
Με τους οικισμούς Αγία Ειρήνη, Λάμαρη και Παραλία Χιλιαδούς συγκροτούν την Τοπική Κοινότητα Στροπώνων, με συνολικό πληθυσμό 650 κατοίκους.
Η εμπορική δραστηριότητα του χωριού επικεντρώνεται σε κρέατα, κάστανα και κηπευτικά: καλλιεργούνται κερασιές, καρυδιές, μηλιές, ενώ παράγονται και λαχανικά, φασόλια,ντοματες, ρίγανη και κτηνοτροφικά προϊόντα. Υδρεύεται από πηγαία νερά με υδραγωγείο. Το 1836 εμφανίζεται για πρώτη φορά στη διοικητική διαίρεση της Εύβοιας, ως έδρα του Δήμου Διρφύων.
Οικισμοί
Η Χιλιαδού αποτελεί ραγδαία αναπτυσσόμενο τουριστικός οικισμό, λόγω της παραλίας της, ενώ η Παναγία Χιλιαδού είναι βυζαντινός σταυρεπίστεγος ναός ιστορικής σημασίας.
Χωριό
Το καθολικό του χωριού είναι η Αγία Τριάδα, στην περιοχή του οποίου άκμαζε η βυζαντινή ομώνυμη μονή που καταστράφηκε από πειρατές κατά τον 14ο αιώνα. Ο σημερινός ναός βρίσκεται πάνω στα θεμέλια του παλιού και διαθέτει ξυλόγλυπτο τέμπλο του 1847.
Γύρω από τον οικισμό βρίσκονται δάση με έλατα, ενώ τη χαράδρα διασχίζει ο Στροπωνιάτης, ο αρχαίος Διρφωσσός. Το όνομα είναι προελληνικό και σημαίνει ποτάμι που πηγάζει από τη Δίρφη.
Πηγές
Κατηγορία:Χωριά του νομού Εύβοιας Κατηγορία:Δήμος Διρφύων - Μεσσαπίων
Όμπιλιτσεβο
thumb|upright=1.2|Πανοραμική άποψη της συνοικίας.
Το Όμπιλιτσεβο (στα σερβικά κυριλλικά: Обилићево), είναι συνοικία της Μπάνια Λούκα στην περιοχή της Σερβικής Δημοκρατίας στη Βοσνία-Ερζεγοβίνη. Είναι χωρισμένο σε δύο τοπικές κοινότητες, την Όμπιλιτσεβο Α΄ και Όμπιλιτσεβο Β΄. Στην απογραφή του 1991, αριθμούσε 19,090 κατοίκους, των οποίων μία σχετική πλειοψηφία ήταν Σέρβοι.
Αττική διάλεκτος
Η Αττική διάλεκτος (αναφερόμενη και ως Κλασική Ελληνική, η Αττική Κοινή η Αττική Ελληνική), μιλήθηκε στην Αττική και είναι σήμερα η πιο γνωστή από τις αρχαίες ελληνικές διαλέκτους. Εξελίχθηκε στην πρώτη κοινή γλώσσα των Ελλήνων και με τις κατακτήσεις του Μεγάλου Αλεξάνδρου έγινε η Lingua Franca της εποχής. Απο τη συγκεκριμένη διάλεκτο κατάγεται και η Νεοελληνική γλώσσα όπως και όλες οι διάλεκτοι (πλην των Τσακωνικών). Είναι η τυποποιημένη μορφή της γλώσσας που μελετάται στο μάθημα των αρχαίων ελληνικών. Η Αττική και η Ιωνική διάλεκτος εμφανίζουν μεγάλη μορφολογική συγγένεια, και ως εκ τούτου, συχνά, θεωρούνται μία ενιαία διάλεκτος και κατατάσσονται μαζί.
Μαμπ (δορυφόρος)
Η Μαμπ (αγγλικά: Mab) είναι ένας φυσικός δορυφόρος του πλανήτη Ουρανού. Πήρε το όνομά του από την βασίλισσα Μαμπ, η οποία ήταν μία νεραϊδοβασίλισσα, στο έργο του Σαίξπηρ «Ρωμαίος και Ιουλιέτα». Η άλλη του σημερινή ονομασία είναι Ουρανός XXVI (Uranus XXVI, δηλαδή ο εικοστός έκτος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν S/2003 U 1.
Αττική διάλεκτος
Λογοτεχνία στην Αττική Διάλεκτο
Η πιο πρόωρη καταγραμμένη ελληνική λογοτεχνία, που αποδόθηκε στον Όμηρο και χρονολογείται στον 7ο ή 8ο αιώνα π.Χ., δεν γράφτηκε στην αττική διάλεκτο, αλλά σε "παλαιά ιωνική". Η Αθήνα και η διάλεκτός της παρέμειναν σχετικά σκοτεινές έως ότου οδήγησαν οι αλλαγές του πολιτεύματός της στη δημοκρατία το 594 π.Χ., την έναρξη της κλασσικής περιόδου και την άνοδο της αθηναϊκής επιρροής.
Μαμπ (δορυφόρος)
Επειδή η Μαμπ είναι μικρό και σκοτεινό σώμα, δεν εντοπίστηκε στις φωτογραφίες που λήφθηκαν από το Βόγιατζερ 2 κατά τη διάρκεια της προσέγγισης του στο σύστημα του Ουρανού το 1986. Ωστόσο, μετά την ανακάλυψη της Περδίτας, η οποία ανακαλύφθηκε από τις φωτογραφίες του Βόγιατζερ 2 το 1997, οι επιστήμονες αποφάσισαν να επανεξετάσουν τις παλιές φωτογραφίες και πάλι, και έτσι βρέθηκε τελικά στις εικόνες η Μαμπ. Το μέγεθος της Μαμπ δεν είναι ακριβώς γνωστό. Αν είναι τόσο σκοτεινή όσο ο Πακ, έχει διάμετρο περίπου 24 χιλιόμετρα, ενώ εάν είναι πιο φωτεινή, όπως ο γειτονικός δορυφόρος Μιράντα, τότε η διάμετρος της θα είναι πιο μικρή και από αυτή του Κιούπιντ που είναι ο μικρότερος δορυφόρος του Ουρανού.
Εξωτερικοί σύνδεσμοι
Κατηγορία:Φυσικοί δορυφόροι Ουρανού
Αττική διάλεκτος
Λογοτεχνία στην Αττική Διάλεκτο
Ο αττικιστής Έλληνας φιλόσοφος Αριστοτέλης (384-322 π.χ.), ο οποίος ήταν μαθητής του Πλάτωνα, χρονολογείται από την περίοδο στην οποία η κλασσική αττική εξελίσσεται στην κοινή Ελληνιστική.
Εξάπλωση τής αττικής διαλέκτου
Λόγω τού γοήτρου που είχε αποκτήσει η Αθήνα χάρη στην απόκρουση τών Περσών και τής απαράμιλλης ανάπτυξής της στα γράμματα και στις τέχνες, η Αθήνα ήλθε στο πολιτικό και πολιτιστικό προσκήνιο τών πόλεων τής Ελλάδος τού 5ου π.Χ. αιώνα. Έτσι η αττική διάλεκτος ήδη από τον 5ο π.Χ. αιώνα αρχίζει να επιβάλλεται στην συνείδηση τών Ελλήνων ως η διάλεκτος που προσφέρεται να παίξει τον ρόλο ενός πανελληνίου γλωσσικού οργάνου. Εξ αιτίας μάλιστα τής έλλειψης σοβαρών αντιπάλων πλέον, η αττική γίνεται βαθμιαία αποδεκτή ως η μόνη κοινή γλώσσα. Οι επιχώριες διάλεκτοι, δηλαδή οι επίσημες γλώσσες τών διαφόρων πόλεων-κρατών αρχίζουν από τα μέσα τού 4ου π.Χ. αιώνα να δέχονται την επίδραση τής Αττικής κοινής: οι επιγραφές τών χρόνων αυτών δείχνουν φανερά την πορεία αυτής τής επιδράσεως: σκόρπια στοιχεία τής Αττικής κοινής, που πυκνώνουν με την πάροδο τού χρόνου όλο και περισσότερο, σε σημείο να εμφανίζεται στις επιγραφές μια μορφή μεικτής γλώσσας από στοιχεία τής επιχώριας και τής αττικής διαλέκτου, για να φθάσει μετέπειτα στην πλήρη επικράτηση τής Αττικής κοινής -διαφορετικά κατά περιοχή και διάλεκτο- μεταξύ 2ου και 1ου π.Χ. αιώνα ώς τους πρώτους μεταχριστιανικούς αιώνες.
Μερικά παραδείγματα από την διαλεκτική διείσδυση τής αττικής κοινής στις άλλες διαλέκτους:
Τύποι τής αττικής διαλέκτου εντοπίζονται και στην Δωρική διάλεκτο:
Η επίσημη όμως και πραγματικά αποφασιστική αναγνώριση τού γοήτρου τής Αττικής κοινής υπήρξε η αναγνώρισή της από τον Φίλιππο Β' και η καθιέρωσή της σε επίσημη γλώσσα τού κράτους τής Μακεδονίας. Εφεξής η αττική κοινή ακολούθησε την τύχη τού μεγάλου αυτού ελληνικού κράτους. Εξαπλώθηκε με τις κατακτήσεις τού Μ. Αλεξάνδρου σε μεγάλες εκτάσεις τού ασιατικού χώρου, έγινε κύρια γλώσσα τών εμπορικών συναλλαγών (lingua franca), η επίσημη γλώσσα τής αυτοκρατορίας, αλλά και κύρια γλώσσα τών πολιτιστικών και πνευματικών εκδηλώσεων (Kultursprache) πολλών ανατολικών λαών και η γλώσσα τής νέας θρησκείας, τής Χριστιανικής , γεγονός που είχε ευρύτερη σημασία για την περαιτέρω εξέλιξή της στον ελληνικό και διεθνή χώρο.
Η αττική κοινή, καθώς έγινε η κοινή γλώσσα όλων τών Ελλήνων, απορρόφησε και στοιχεία από άλλες διαλέκτους, κυρίως Ιωνικά και απέβαλε και κάποια δικά της όπως:
Χαρακτηριστικά
Γενικότερα χαρακτηριστικά πού διακρίνουν την αττική διάλεκτο από τις λοιπές διαλέκτους είναι:
Δείγματα αττικής διαλέκτου
Οἱ δ' ἐν τῇ Χίῳ μετὰ τοῦ Ἐτεονίκου στρατιῶται ὄντες, ἕως μὲν θέρος ἦν, ἀπό τε τῆς ὥρας ἐτρέφοντο καὶ ἐργαζόμενοι μισθοῦ κατὰ τὴν χώραν: ἐπεὶ δὲ χειμὼν ἐγένετο καὶ τροφὴν οὐκ εἶχον γυμνοί τε ἦσαν καὶ ἀνυπόδητοι, συνίσταντο ἀλλήλοις καὶ συνετίθεντο ὡς τῇ Χίῳ ἐπιθησόμενοι: οἷς δὲ ταῦτα ἀρέσκοι κάλαμον φέρειν ἐδόκει, ἵνα ἀλλήλους μάθοιεν ὁπόσοι εἴησαν. 2 πυθόμενος δὲ τὸ σύνθημα ὁ Ἐτεόνικος, ἀπόρως μὲν εἶχε τί χρῷτο τῷ πράγματι διὰ τὸ πλῆθος τῶν καλαμηφόρων: τό τε γὰρ ἐκ τοῦ ἐμφανοῦς ἐπιχειρῆσαι σφαλερὸν ἐδόκει εἶναι, μὴ εἰς τὰ ὅπλα ὁρμήσωσι καὶ τὴν πόλιν κατασχόντες καὶ πολέμιοι γενόμενοι ἀπολέσωσι πάντα τὰ πράγματα, ἂν κρατήσωσι, τό τ' αὖ ἀπολλύναι ἀνθρώπους συμμάχους πολλοὺς δεινὸν ἐφαίνετο εἶναι, μή τινα καὶ εἰς τοὺς ἄλλους Ἕλληνας διαβολὴν σχοῖεν καὶ οἱ στρατιῶται δύσνοι πρὸς τὰ πράγματα ὦσιν: 3 ἀναλαβὼν δὲ μεθ' ἑαυτοῦ ἄνδρας πεντεκαίδεκα ἐγχειρίδια ἔχοντας ἐπορεύετο κατὰ τὴν πόλιν, καὶ ἐντυχών τινι ὀφθαλμιῶντι ἀνθρώπῳ ἀπιόντι ἐξ ἰατρείου, κάλαμον ἔχοντι, ἀπέκτεινε. 4 θορύβου δὲ γενομένου καὶ ἐρωτώντων τινῶν διὰ τί ἀπέθανεν ὁ ἄνθρωπος, παραγγέλλειν ἐκέλευεν ὁ Ἐτεόνικος, ὅτι τὸν κάλαμον εἶχε. κατὰ δὲ τὴν παραγγελίαν ἐρρίπτουν πάντες ὅσοι εἶχον τοὺς καλάμους, ἀεὶ ὁ ἀκούων δεδιὼς μὴ ὀφθείη ἔχων. 5 μετὰ δὲ ταῦτα ὁ Ἐτεόνικος συγκαλέσας τοὺς Χίους χρήματα ἐκέλευσε συνενεγκεῖν, ὅπως οἱ ναῦται λάβωσι μισθὸν καὶ μὴ νεωτερίσωσί τι: οἱ δὲ εἰσήνεγκαν: ἅμα δὲ εἰς τὰς ναῦς ἐσήμηνεν εἰσβαίνειν: προσιὼν δὲ ἐν μέρει παρ' ἑκάστην ναῦν παρεθάρρυνέ τε καὶ παρῄνει πολλά, ὡς τοῦ γεγενημένου οὐδὲν εἰδώς, καὶ μισθὸν ἑκάστῳ μηνὸς διέδωκε. 6 μετὰ δὲ ταῦτα οἱ Χῖοι καὶ οἱ ἄλλοι σύμμαχοι συλλεγέντες εἰς Ἔφεσον ἐβουλεύσαντο περὶ τῶν ἐνεστηκότων πραγμάτων πέμπειν εἰς Λακεδαίμονα πρέσβεις ταῦτά τε ἐροῦντας καὶ Λύσανδρον αἰτήσοντας ἐπὶ τὰς ναῦς, εὖ φερόμενον παρὰ τοῖς συμμάχοις κατὰ τὴν προτέραν ναυαρχίαν, ὅτε καὶ τὴν ἐν Νοτίῳ ἐνίκησε ναυμαχίαν. 7 καὶ ἀπεπέμφθησαν πρέσβεις, σὺν αὐτοῖς δὲ καὶ παρὰ Κύρου ταὐτὰ λέγοντες ἄγγελοι. οἱ δὲ Λακεδαιμόνιοι ἔδοσαν τὸν Λύσανδρον ὡς ἐπιστολέα, ναύαρχον δὲ Ἄρακον: οὐ γὰρ νόμος αὐτοῖς δὶς τὸν αὐτὸν ναυαρχεῖν: τὰς μέντοι ναῦς παρέδοσαν Λυσάνδρῳ [ἐτῶν ἤδη τῷ πολέμῳ πέντε καὶ εἴκοσι παρεληλυθότων].
[1] Οἶδα μὲν ὅτι πάντες εἰώθασι πλείω χάριν ἔχειν τοῖς ἐπαινοῦσιν ἢ τοῖς συμβουλεύουσιν, ἄλλως τε κἂν μὴ κελευσθεὶς ἐπιχειρῇ τις τοῦτο ποιεῖν. ἐγὼ δ᾽ εἰ μὲν μὴ καὶ πρότερον ἐτύγχανόν σοι παρῃνεκὼς μετὰ πολλῆς εὐνοίας, ἐξ ὧν ἐδόκεις μοι τὰ πρέποντα μάλιστ᾽ ἂν σαυτῷ πράττειν, ἴσως οὐδ᾽ ἂν νῦν ἐπεχείρουν ἀποφαίνεσθαι περὶ τῶν σοὶ συμβεβηκότων· [2] ἐπειδὴ δὲ προειλόμην φροντίζειν τῶν σῶν πραγμάτων καὶ τῆς πόλεως ἕνεκα τῆς ἐμαυτοῦ καὶ τῶν ἄλλων Ἑλλήνων, αἰσχυνθείην ἄν, εἰ περὶ μὲν τῶν ἧττον ἀναγκαίων φαινοίμην σοι συμβεβουλευκώς, ὑπὲρ δὲ τῶν μᾶλλον κατεπειγόντων μηδένα λόγον ποιόμην, καὶ ταῦτ᾽ εἰδὼς ἐκεῖνα μὲν ὑπὲρ δόξης ὄντα, ταῦτα δ᾽ ὑπὲρ τῆς σῆς σωτηρίας, ἧς ὀλιγωρεῖν ἅπασιν ἔδοξας τοῖς ἀκούσασι τὰς περὶ σοῦ ῥηθείσας βλασφημίας. [3] οὐδεὶς γὰρ ἔστιν, ὅστις οὐ κατέγνω προπετέστερόν σε κινδυνεύειν ἢ βασιλικώτερον, καὶ μᾶλλόν σοι μέλειν τῶν περὶ τὴν ἀνδρίαν ἐπαίνων ἢ τῶν ὅλων πραγμάτων. ἔστι δ᾽ ὁμοίως αἰσχρὸν περιστάντων τε τῶν πολεμίων μὴ διαφέροντα γενέσθαι τῶν ἄλλων, μηδεμιᾶς τε συμπεσούσης ἀνάγκης αὑτὸν ἐμβαλεῖν εἰς τοιούτους ἀγῶνας, ἐν οἷς κατορθώσας μὲν οὐδὲν ἂν ἦσθα μέγα διαπεπραγμένος, τελευτήσας δὲ τὸν βίον ἅπασαν ἂν τὴν ὑπάρχουσαν εὐδαιμονίαν συνανεῖλες.
Εξωτερικοί σύνδεσμοι
Κατηγορία:Ελληνικές γλώσσες Κατηγορία:Διάλεκτοι της αρχαίας ελληνικής Κατηγορία:Αρχαίος αθηναϊκός πολιτισμός
Μαύρη αγορά
Συνήθως βασίζεται σε μια έλλειψη ενός εμπορεύματος στη νόμιμη αγορά. Ο αγοραστής έχει συνήθως εδώ την δυνατότητα να αποκτήσει ένα εμπόρευμα το οποίο είτε δεν είναι διαθέσιμο είτε είναι πολύ ακριβό στη νόμιμη αγορά. Κατά τη διάρκεια των πολέμων / εμπορικών αποκλεισμών εμφανίζονται σε μεγάλη έκταση φαινόμενα μαύρης αγοράς.
Συνήθως στη μαύρη αγορά διακινούνται απαγορευμένα προϊόντα όπως, όπλα, εκρηκτικά, ναρκωτικά, πλαστογραφημένα επώνυμα προϊόντα, συνάλλαγμα, γούνες ζώων καθώς και αντικείμενα με υψηλή φορολογία όπως π.χ. τα καύσιμα, τα ποτά και τα τσιγάρα ή άλλα είδη με υψηλά περιθώρια κέρδους (π.χ. δισκογραφικές παραγωγές, κασσέτες, CD, DVD κ.λπ.)
Δεν θα πρέπει να συγχέεται με την καθ' όλα νόμιμη παράλληλη αγορά που συμβαίνει άνευ αγορανομικών διατάξεων, ούτε και με την αισχροκέρδεια που αποτελεί μεμονωμένη περίπτωση εκμετάλλευσης ανάγκης συμβαλλομένου.
Δείτε επίσης
Κατηγορία:Παράνομη οικονομία Κατηγορία:Αντεργκράουντ κουλτούρα Κατηγορία:Δεοντολογικά αμφισβητούμενες επιχειρηματικές πρακτικές
1552
Θάνατοι
Κατηγορία:Έτη
Ντέιβιντ Τζακ
Ο  Σερ Ντέιβιντ Τζακ (Sir David Emmanuel Jack, 16 Ιουλίου 1918 - 18 Ιουλίου 1998) ήταν Γενικός Κυβερνήτης στον Άγιο Βικέντιο και Γρεναδίνες, από το 1989 ως το 1996. Είχε τιμηθεί από το Τάγμα της Βρετανικής Αυτοκρατορίας (MBE), το Τάγμα του Αγίου Μιχαήλ και του Αγίου Γεωργίου (GCMG), καθώς επίσης και με τον τίτλο του Ιππότη, το 1991.
Παραπομπές
Τζακ
Πείθων του Αγήνορα
Ο Πείθων του Αγήνορα (πέθανε το 312 π.Χ.) ήταν αξιωματικός της εκστρατείας του Μεγάλου Αλεξάνδρου στην Ινδία, και κατόπιν ανέλαβε την σατραπεία της Βαβυλωνίας από το 316 έως το 312 π.Χ., μέχρι τον θάνατο του στη μάχη της Γάζας το 312 π.Χ.
Ινδική επικράτεια
thumb|400x400px|Ο Πείθων κυβερνούσε την περιοχή της [[Γανδάρα|Γανδάρας, νοτίως του Ινδού, από τη σύζευξη των ποταμών Ινδού και Ακεσίνη (Τσενάμπ), έως τη θάλασσα]] Ο Πείθων σημείωσε πολλές στρατιωτικές επιτυχίες κατά τις εκστρατείες στην Ινδία, και πρωτοαναφέρεται ως διοικητής τάγματος φάλαγγας τον Ιανουάριο του 325 π.Χ. στην εκστρατεία κατά των Μαλλών στο δυτικό Παντζάμπ. Μετά τις επιτυχίες του αυτές, ο Αλέξανδρος τον διόρισε αντιβασιλέα της περιοχής του Ινδού γύρω στο 325 π.Χ.. Η περιοχή βρισκόταν ανάμεσα στη σύζευξη των ποταμών Ινδό και Ακεσίνη (σημερινός Τσενάμπ) και έως την θάλασσα στα νότια, στα ανατολικά δε της περιοχής οι Παροπαμισάδες διαχειρίζονταν από τον Οξυάρτη, πατέρα της Ρωξάνης, και στα βόρεια διοικούσε ο Φίλιππος (γιος του Μαχάτα). Αργότερα, ο Πείθωνας κατέστειλε την εξέγερση του Ινδού βασιλιά Μουσικάνου στην κορυφή του Ινδού ποταμού, καταστρέφοντας τις πόλεις που ήλεγχε, και πουλώντας τους κατοίκους των πόλεων αυτών ως σκλάβους.
Η θέση του Πείθωνα επιβεβαιώθηκε με τη Συμφωνία της Βαβυλώνας το 323 π.Χ. μετά τον θάνατο του Αλέξανδρου, καθώς και δύο χρόνια αργότερα με τη Συμφωνία του Τριπαράδεισου το 321 π.Χ., όπου ο Πείθωνας θα διαχειριζόταν την περιοχή πέρα από το Ινδοκούς, ανάμεσα στους άλλους σατράπες της περιοχής, Οξυάρτη στα ανατολικά, και τους Ινδούς Πώρο και Ταξίλη στις περιοχές γύρω από τον Ινδό ποταμό και την πρωτεύουσα της περιοχής Πάταλα.
Σύμφωνα με άλλες πηγές, κάποια στιγμή διορίστηκε επίσης και σατράπης του Παντζάμπ.
Απώλεια εδαφών
Το 317 π.Χ., ένας άλλος Μακεδόνας αξιωματικός με το όνομα Πείθων, ο σατράπης της Μηδίας, προσπάθησε να θέσει υπό τον έλεγχο του τους παραπάνω σατράπες στα ανατολικά της αυτοκρατορίας. Τα Μακεδονικά στρατεύματα στην Ινδία στάλθηκαν να τον αντιμετωπίσουν, αποδυναμώνοντας έτσι τις άμυνες των Ελληνικών θέσεων απέναντι στην υπόλοιπη Ινδική επικράτεια, και ένα χρόνο αργότερα ο Πείθωνας (γιος του Αγήνορα) αποχώρησε από την Ινδία το 316 π.Χ. για την Βαβυλώνα.
Σε αυτό το χρονικό σημείο, ο Τσαντραγκούπτα Μαουρύα, ξεκίνησε την επέκταση του βασιλείου του από τον Γάγγη προς τα βορειοδυτικά, κατακτώντας τις περιοχές που έλεγχαν οι Μακεδόνες και οι σύμμαχοι τους και αφού προηγουμένως είχε φροντίσει οι τοπικοί άρχοντες τους να δολοφονηθούν. Αργότερα, ο Τσαντραγκούπτα αντιμετώπισε τον ίδιο τον Σέλευκο ο οποίος εκστράτευσε εναντίον του, και κατάφερε να τον κερδίσει στις μάχες κοντά στον Ινδό ποταμό. Σύντομα σύναψε συμμαχία μαζί του και παντρεύτηκε την κόρη του Σέλευκου, ώστε να σταθεροποιηθεί η ειρήνη. Ο Τσαντραγκούπτα θεωρείται ως ένας από τους μεγαλύτερους Ινδούς βασιλιάδες όλων των εποχών, και ήταν αυτός που ένωσε την Ινδία σε ενιαίο κράτος για πρώτη φορά.
Σατράπης της Βαβυλώνας (315-312 π.Χ.)
Το 315 π.Χ., ο Πείθων του Αγήνορα, διορίστηκε σατράπης της Βαβυλωνίας από τον Αντίγονο τον Μονόφθαλμο, και συμμετείχε στην πλευρά του στην διαμάχη εναντίον του Κάσσανδρου και Πτολεμαίου το 314 π.Χ.. Ο Πείθων ήταν υπό τη διοίκηση του Νέαρχου, πρώην ναύαρχο του Αλέξανδρου, ο οποίος με τη σειρά του καθοδηγούνταν από τον Δημήτριο τον Πολιορκητή, γιό του Αντίγονου. Στη Mάχη της Γάζας το φθινόπωρο του 312 π.Χ., η Ελληνιστική Αίγυπτος του Πτολεμαίου ήταν η νικήτρια της πολεμικής σύγκρουσης, κατά την διάρκεια της οποίας ο Πείθων σκοτώθηκε.
Παραπομπές
Κατηγορία:Ελληνιστική περίοδος Κατηγορία:Αρχαίοι Μακεδόνες
NGC 4871
Ο NGC 4871 είναι φακοειδής γαλαξίας ο οποίος απέχει περίπου 310 εκατομμύρια έτη φωτός και βρίσκεται στον αστερισμό Κόμη Βερενίκης. Ανακαλύφθηκε από τον αστρονόμο Χάινριχ ντ' Αρέ (Heinrich d'Arrest) στις 10 Μαΐου 1863 και ανήκει στο Σμήνος γαλαξιών της Κόμης.
Εξωτερικοί σύνδεσμοι
Κατηγορία:Φακοειδείς γαλαξίες Κατηγορία:Κόμη Βερενίκης 4871 44606
Τάγμα των Αγίων Γεωργίου και Κωνσταντίνου
Το Βασιλικόν Οικογενειακόν Τάγμα των Αγίων Γεωργίου και Κωνσταντίνου ήταν τάγμα της ελληνικής βασιλικής οικογένειας. Το διάστημα κατά το οποίο βρισκόταν σε ισχύ, αποτελούσε το δεύτερο σε βαθμό παράσημο του νεοελληνικού κράτους και του ελληνικού στέμματος μετά το Τάγμα του Σωτήρος. Ιδρύθηκε τον Ιανουάριο του 1936 από τον βασιλέα Γεώργιο Β΄ στη μνήμη του παππού του (βασιλέα Γεωργίου Α΄) και του πατέρα του (βασιλέα Κωνσταντίνου Α΄). Το αντίστοιχο Τάγμα των Αγίων Όλγας και Σοφίας προορίζεται για γυναίκες. Η σχεδίαση του τάγματος επηρεάστηκε από τη δανική προέλευση της βασιλικής οικογένειας, καθώς είναι παρόμοιο με το Τάγμα του Ντάνεμπρογκ. Το τάγμα δεν απονέμεται από το 1975 από το ελληνικό κράτος μετά την κατάργηση της μοναρχίας.
Εξωτερικοί σύνδεσμοι
Κατηγορία:Ελληνικά τάγματα και μετάλλια
Ουκρανική Σοβιετική Σοσιαλιστική Δημοκρατία
Η Ουκρανική Σοβιετική Σοσιαλιστική Δημοκρατία (συντομογραφία: ΟΣΣΔ Ουκρανίας ή Ουκρανική ΣΣΔ, ουκρανικά: Українська Радянська Соціалістична Республіка, Українська РСР, ρωσικά: Украинская Советская Социалистическая Республика, Украинская ССР) ήταν μία από τις δεκαπέντε Σοβιετικές Σοσιαλιστικές Δημοκρατίες που συγκροτούσαν την ΕΣΣΔ και μία από τις τέσσερις (μαζί με την Ρωσική ΣΟΣΔ, την Λευκορωσική ΣΣΔ και την Υπερκαυκασιανή ΣΟΣΔ) που σχημάτισαν την ΕΣΣΔ το 1922 μέχρι και την διάλυση της το 1991. Η Ουκρανική ΣΣΔ ήταν ιδρυτικό μέλος του ΟΗΕ, αλλά εκπροσωπούνταν στις εξωτερικές υποθέσεις από την ΕΣΣΔ. Μετά την διάλυση της ΕΣΣΔ μετασχηματίστηκε στο σημερινό κράτος της Ουκρανίας.
Γεωγραφικά η ΣΣΔ Ουκρανίας συνόρευε στα ανατολικά με την Μολδαβική ΣΣΔ, στον βορά με την Λευκορωσική ΣΣΔ, βόρεια και ανατολικά με την Ρωσική ΣΟΣΔ και στα δυτικά με την Τσεχοσλοβακική Σ.Δ. και την Λ.Δ. της Πολωνίας. Στο νότο βρέχονταν από την Μαύρη Θάλασσα. Βάσει της απογραφής του 1989, ο πληθυσμός ανέρχονταν σε 51.706.746 κατοίκους.
Εξωτερικοί σύνδεσμοι
Κατηγορία:Νεότερη ιστορία της Ουκρανίας Κατηγορία:Σοβιετικές Σοσιαλιστικές Δημοκρατίες Κατηγορία:Κράτη και περιοχές που ιδρύθηκαν το 1919
Λεπτή Ορεστιάδας
Η Λεπτή είναι πεδινό χωριό της περιφερειακής ενότητας Έβρου σε υψόμετρο 40 μέτρα, το οποίο βρίσκεται στον βόρειο Έβρο, προς τη μεθοριακή γραμμή της Ελλάδας με την Τουρκία. Απέχει 6,5 χλμ. δυτικά από το κέντρο της Ορεστιάδας και είναι κτισμένος ανάμεσα στο Νέο Πύργο (Α.) και Νεοχώρι (ΒΔ.). Πριν την απελευθέρωση αναφέρεται με το όνομα "Τζιόκιοϊ" . Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ορεστιάδος. Σύμφωνα με το Πρόγραμμα «Καλλικράτης» υπάγεται στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 έχει πληθυσμό 641 κατοίκους.
Παραπομπές
Κατηγορία:Χωριά του νομού Έβρου Κατηγορία:Δήμος Ορεστιάδας
Κύπελλο Λίχτενσταϊν ποδοσφαίρου ανδρών 2013-14
Το Κύπελλο ποδοσφαίρου ανδρών του Λίχτενσταϊν 2013-14 είναι η 69η διοργάνωση του ετήσιου Κυπέλλου του κράτους του Λίχτενσταϊν. Νικήτρια αναδείχτηκε η ΦΚ Βαντούζ (αυτός ήταν ο 42ος τίτλος της), η οποία κέρδισε έτσι το εισιτήριο για τον πρώτο προκριματικό γύρο του Γιουρόπα Λιγκ 2014-15.
Πρώτος Γύρος
Στον πρώτο γύρο αγωνίστηκαν 12 ομάδες: οι επτά ρεζέρβες των ομάδων, οι τρίτες των ομάδων Βαντούζ, Μπάλζερς και Έσεν/Μάουρεν, καθώς και η Τρίσεν. Οι αγώνες έγιναν στις 20, 21 και 28 Αυγούστου 2013.
Δεύτερος Γύρος
Στο δεύτερο γύρο θα αγωνιστούν οι έξι νικητές του πρώτου γύρου, μαζί με τις Σάαν και Ρούγκελ. Οι αγώνες θα πραγματοποιηθούν την 1 και 2 Οκτωβρίου 2013.
Προημιτελικά
Οι τέσσερις νικητές του Δεύτερου Γύρου, μαζί με τις Βαντούζ, Έσεν/Μάουρεν, Μπάλζερς και Τρίσενμπεργκ.
Εξωτερικοί σύνδεσμοι
Κατηγορία:Κύπελλο Λίχτενσταϊν (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 2013-2014
Βρετανικό Μουσείο
Το Βρετανικό Μουσείο είναι μουσείο της ανθρώπινης ιστορίας και πολιτισμού στο Λονδίνο. Οι συλλογές του, οι οποίες αριθμούν περισσότερα από επτά εκατομμύρια αντικείμενα, είναι από τις μεγαλύτερες και πιο περιεκτικές στον κόσμο και προέρχονται από όλες τις ηπείρους, απεικονίζοντας και καταγράφοντας την ιστορία του ανθρώπινου πολιτισμού από την απαρχή του έως και σήμερα.
Το Βρετανικό Μουσείο ιδρύθηκε το 1753, βασιζόμενο κυρίως στις συλλογές του φυσιολόγου και επιστήμονα Σερ Χανς Σλόαν. Το μουσείο άνοιξε τις πόρτες του στο κοινό στις 15 Ιανουαρίου 1759 στο Μέγαρο Μόνταγκιου στο Μπλούμσμπερυ (Bloomsbury), στο σημείο όπου βρίσκεται το σημερινό κτίριο του μουσείου. Η επέκτασή του κατά τους επόμενους δυόμιση αιώνες ήταν κυρίως αποτέλεσμα της επεκτεινόμενης Βρετανικής αποικιοκρατίας και είχε ως αποτέλεσμα τη δημιουργία πολλών παραρτημάτων, με πρώτο το Μουσείο Φυσικής Ιστορίας Λονδίνου στο Νότιο Κένσινγκτον το 1887. Κάποια αντικείμενα της συλλογής του μουσείου, με κυριότερα τα Ελγίνεια Μάρμαρα από τον Παρθενώνα, βρίσκονται στο επίκεντρο έντονων διαμαχών και απαιτήσεων για την επιστροφή τους στις χώρες προέλευσής τους.
Μέχρι το 1997, τότε που η Βρετανική Βιβλιοθήκη (που προηγουμένως στεγαζόταν στο Κυκλικό Αναγνωστήριο) μετακόμισε σε νέα τοποθεσία, το Βρετανικό Μουσείο είχε τη μοναδικότητα να στεγάζει ένα εθνικό μουσείο αρχαιοτήτων και μία εθνική βιβλιοθήκη στο ίδιο κτίριο. Το μουσείο είναι Μη Κυβερνητικό Δημόσιο Ίδρυμα (non-departmental public body) το οποίο χρηματοδοτείται από το Υπουργείο Πολιτισμού, Τύπου και Αθλητισμού και όπως όλα τα εθνικά μουσεία στο Ηνωμένο Βασίλειο δεν χρεώνει εισιτήριο. Από το 2002 διευθυντής του μουσείου είναι ο Νηλ ΜακΓκρέγκορ (Neil MacGregor). Ο συντηρητικός Λόρδος Σαίνσμπουρι (Lord Sainsbury) δεσμεύτηκε να δωρίσει £25 εκατομμύρια στο Μουσείο για να βοηθήσει στη χρηματοδότηση μίας μεγάλης κλίμακας επέκτασης, με σκοπό με την ολοκλήρωση του να γίνει το μεγαλύτερο σε συλλογές μουσείο του κόσμου.
Εξωτερικοί σύνδεσμοι
* Κατηγορία:Μουσεία στο Λονδίνο
Φθοροχλωραιθανικό οξύ
Το φθοροχλωρ(ο)αιθανικό οξύ ή φθοροχλωρο(ο)ξικό οξύ  (αγγλικά chlorofluoroethanoic acid ή ChloroFluoroAcetic Acid, CFAA) είναι οργανική χημική ένωση, που περιέχει άνθρακα, υδρογόνο, οξυγόνο, φθόριο και χλώριο, με μοριακό τύπο C2H2ClFO2, αν και συνηθέστερα παριστάνεται με τον ημισυντακτικό τύπο CHClFCOOH. Είναι ένα διαλοκαρβοξυλικό οξύ. Δομικά, περιέχει ένα χειρόμορφο κέντρο, που είναι το #2 άτομο άνθρακα, αφού συνδέεται με τέσσερεις (4) διαφορετικές άτομα ή ομάδες. Συγκεκριμένα συνδέεται με ένα άτομο υδρογόνου, ένα άτομο φθορίου, ένα άτομο χλωρίου και μια καρβοξυλομάδα (-COOH). Για το λόγο αυτό η ένωση βρίσκεται σε δυο οπτικά ισομερή.
Ονοματολογία
Κατά τη συστηματική ονοματολογία κατά IUPAC, η ένωση θεωρείται υποκατεστημένο αιθανικό οξύ, δηλαδή αιθανικό οξύ, ένα (1) άτομο υδρογόνου του μεθυλίου του οποίου, έχει αντικατασταθεί από ένα άτομο φθορίου και ένα άλλο άτομο υδρογόνου του μεθυλίου έχει αντικατασταθεί από άτομο χλωρίου. Πιο αναλυτικά, το πρόθεμα «αιθ-» δηλώνει την παρουσία δύο (2) ατόμων άνθρακα ανά μόριο της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ικό οξύ» φανερώνει ότι η ένωση είναι ένα καρβοξυλικό οξύ, δηλαδή ότι κύρια χαρακτηριστική ομάδα της ένωσης είναι ένα καρβοξύλιο (-COOH). Τα αρχικά προθέματα «φθορ(ο)-» και «χλωρ(ο)-» δηλώνει την παρουσία ενός (1) ατόμου φθορίου και ενός (1) ατόμου χλωρίου ανά μόριο της ένωσης. Η χρήση του αριθμού θέσης (2-) και για τα δυο προθέματα θα αποτελούσε πλεονασμό, γιατί αυτή (#2) είναι η μοναδική θέση που μπορεί να χρησιμοποιηθεί, εφόσοσν το #1 άτομο άνθρακα της ένωσης είναι το καρβοξύλιο, ενώ αν συνδεθεί το άτομο του φθορίου με το καρβονύλιο αυτού, σχηματίζεται το χλωραιθανοϋλοφθορίδιο (ClCH2COF), που δεν είναι καρβοξυλικό οξύ ώστε να μπορεί ονομαστεί 2-χλωρο-1-φθοραιθανικό οξύ. Ομοίως, αν συνδεθεί το άτομο του χλωρίου με το καρβονύλιο, σχηματίζεται, αντίστοιχα, το φθοραιθανοϋλοχλωρίδιο (FCH2COCl), που επίσης δεν είναι καρβοξυλικό οξύ ώστε να μπορεί ονομαστεί 2-φθορο-1-χλωραιθανικό οξύ. Το πρόθεμα «φθορ(ο)-» προηγείται του προθέματος «χλωρ(ο)-», λόγω αλφαβητικής σειράς (φ<χ). Σημειώνεται ότι στην αγγλόφωνη ονοματολογία τα δυο προθέματα τοποθετούνται αντίστροφα, επίσης λόγω αλφαβητικής σειράς (c<f), οπότε η αγγλόφωνη συστηματική ονομασία της ένωσης είναι chlorofluoroethanoic acid.
Μοριακή δομή
Η μοριακή δομή του μπορεί να βρεθεί από την αντίστοιχη του αιθανικού οξέος με αντικατάσταση ενός ατόμου υδρογόνου του μεθυλίου του από άτομο φθορίου και ενός εταίρου ατόμου υδρογόνου του μεθυλίου από άτομο χλωρίου. Η ενέργεια δεσμού C-F ανέρχεται σε 552 kJ/mol. Η ειδική θερμοχωρητικότητά του είναι Cp = 38,171 J/(mole·K) στους 25 °C. Ο δεσμός αυτός είναι πολύ σταθερός και έχει μεγάλη πολικότητα, αγγίζοντας τα όρια ετεροπολικού δεσμού. Αντιστοίχως, η ενέργεια δεσμού C-Cl ανἐρχεται σε 327 kJ/mol. Και αυτός ο δεσμός είναι σταθερός, αν και σαφώς λιγότερο, και έχει σημαντική, αν και σημαντικά μικρότερη, πάντα σε σύγκριση με το δεσμό C-F.
Με μερική υποκατάσταση χλωρίου από φθόριο
Με επίδραση φθοριούχου υφυδραργύρου (Hg2F2) σε διχλωραιθανικό οξύ (CHCl2COOH) μπορεί να υποκατασταθεί το χλώριο από φθόριο, γιατί ο σχηματισμός δυσδυάλυτου χλωριούχου υφυδραργύρου μετακινεί τη χημική ισορροπία της αντίδρασης προς τα δεξιά :
Παρόμοια υποκατάσταση συμβαίνει και με χρήση φθοριούχου αργύρου (AgF):
Με μερική υποκατάσταση φθορίου από χλώριο
Με επίδραση χλωριούχου ασβεστίου (CaCl2) σε διφθοραιθανικό οξύ (CHF2COOH) παράγεται φθοροχλωραιθανικό οξύ:
Χημικές ιδιότητες και παράγωγα
Το φθορoχλωραιθανικό οξυ συνδυάζει τις ιδιότητες καρβοξυλικού οξέος, φθοροπαραγώγου και χλωροπαραγώγου. Η διαφορά είναι ότι το χλώριο υποκαθίσταται σχετικά εύκολα, δίνοντας μεγάλο πλήθος παραγώγων, ενώ το φθόριο δίνει πολύ πιο δύσκολα αντίστοιχες αντιδράσεις.
Το γεγονός ότι είναι χειρόμορφη ένωση επιτρέπει την παραγωγή και χειρόμορφων παραγώγων.
΄Οξινος χαρακτήρας και καρβονικά άλατα
Το φθοροχλωραιθανικό οξύ είναι ένα ασθενές μονοβασικό οξύ. Το άτομο υδρογόνου του φθοροχλωρομεθυλίου δεν αντικαθιστώνται από μέταλλα αλλά παρ'όλα αυτά το φθοροχλωραιθανικό οξύ αντιδρά με ορισμένα μέταλλα μέταλλα και βάσεις σχηματίζοντας άλατα με σύγχρονη έκλυση υδρογόνου ή νερού αντίστοιχα:
(Αντίδραση διάστασης)
(Επίδραση μετάλλων ηλεκτροθετικότερων του υδρογόνου)
(Αντίδραση εξουδετέρωσης)
Αποκαρβοξυλίωση
1. Με θέρμανση φθοροχλωραιθανικού νατρίου παίρνουμε διοξείδιο του άνθρακα και φθοροχλωρομεθάνιο ::
2. Με ηλεκτρόλυση φθοροχλωραιθανικού νατρίου (μέθοδος Kolbe), παράγονται διοξείδιο του άνθρακα και 1,2-διφθορο-1,2-διχλωραιθάνιο :
3. Με θέρμανση αλάτων του με ασβέστιο (ή βάριο) παράγεται 1,3-διφθορο-1,3-διχλωροπροπανόνη :
4. Με επίδραση βρωμίου σε φθοροχλωραιθανικό άργυρο παράγεται βρωμοφθοροχλωρομεθάνιο - Αντίδραση Hunsdiecker :
Αναγωγή
1. Τo φθοροχλωραιθανικό οξύ ανάγεται με λιθιοαργιλιοϋδρίδιο (LiAlH4) (κυρίως) προς αιθανόλη :
2. Με «υδρογόνο εν τω γενάσθαι», δηλαδή μέταλλο + οξύ παράγεται αιθανικό οξύ :
3. Με σιλάνιο, παρουσία τριφθοριούχου βορίου παράγεται αιθανικό οξύ :
4. Αναγωγή από ένα αλκυλοκασσιτεράνιο. Παράγεται αιθανικό οξύ. Π.χ. :
Οξείδωση
Τo φθοροχλωραιθανικό οξύ οξειδώνεται σε φθοροχλωραιθανικό υπεροξύ από το υπεροξείδιο του υδρογόνου (H2O2), σε όξινο περιβάλλον :
Αλογόνωση
1. Με επίδραση αλογόνων, παρουσία ερυθρού φωσφόρου, παράγεται αλοφθοροχλωραιθανικό οξύ:
Υποκατάσταση από χλώριο
Με επίδραση χλωριούχου ασβεστίου (CaCl2) σε φθοροχλωραιθανικό οξύ παράγεται διχλωραιθανικό οξύ:
Υποκατάσταση από υδροξύλιο
Το φθοροχλωραιθανικό οξύ υδρολύεται με αραιό διάλυμα υδροξειδίου του νατρίου (NaOH), σχηματίζοντας αρχικά υδροξυφθοραιθανικό οξύ [CHF(OH)COOH], που ως gem αλυδρίνη αφυδροφθοριώνεται σε οξαιθανικό οξύ:
Υποκατάσταση από φαινύλιο
Με επίδραση τύπου Friedel-Crafts σε βενζόλιο παράγεται αρχικά φθοροφαινυλαιθανικό οξύ. Αργότερα, με την παρουσία περίσσειας βενζολίου, μπορεί να παραχθεί διφαινυλαιθανικό οξύ
Arcana Arcanorum
Τα «Arcana Arcanorum» είναι ένα απόκρυφο σύστημα το οποίο διαφύλαξαν, μακριά από αδιάκριτα βλέμματα, Τέκτονες, Ροδόσταυροι, Μαρτινιστές, Μυστικιστές και γενικά μελετητές των νόμων του Θεού και του Σύμπαντος. Ονομάζεται και «scala di Napoli» ή «Regime di Napoli», ή «το μυστικό των μυστικών» στα Ελληνικά. Ο εκφυλισμός των διαφόρων Τεκτονικών Ταγμάτων σε Λέσχες, ανάγκασε μία μερίδα υψηλόβαθμων μελών του που παρέμειναν Παραδοσιακοί παρά τις εξελίξεις, να διαφυλάξει αυτό το σύστημα για τα μάτια ολίγων.
Ο ιστορικός και συγγραφέας Γκαστόνε Βεντούρα, Κυρίαρχος Μεγάλος Γενικός Ιεροφάντης των Τύπων Μισραΐμ και Μέμφις και Μεγάλος Διδάσκαλος του Μαρτινιστικού Τάγματος έγραψε: «Τα Arcana Arcanorum εφόσον θέλουν να τιμούν τον τίτλο τους είναι “Arcana” δηλαδή απόκρυφα». Και δεν θα μπορούσαν να είναι διαφορετικά, αφού αποτέλεσαν ένα σύστημα καλά κρυμμένο και κωδικοποιημένο μέχρι σήμερα.
Σήμερα, βρίσκουμε τα «Arcana Arcanorum», σε λίγες πολύ παραδοσιακές Οργανώσεις που τα φυλάσσουν μακρυά από αυτούς που δεν τα δικαιούνται «εσωτερικά». Μεταξύ αυτών και ο Τεκτονικός Τύπος Μισραΐμ Μέμφις.
Η αλλοιωμένη φυσιογνωμία των περισσότερων Ταγμάτων, που έχουν φτάσει στο σημείο να αποκηρύσσουν τον Εσωτερισμό, θυσιάζοντάς τον στην προσέλκυση μελών, κάνει αδήριτη την ανάγκη ώστε, τα «Arcana Arcanorum», το «μυστικό των μυστικών», η «επικοινωνία με το θείο», η «επανενσωμάτωση» να μείνει μόνον σε λίγους.
Εξωτερικοί σύνδεσμοι
Misraim Memphis Κατηγορία:Μυστικισμός
Μίλητος Μυσίας
μικρογραφία|Ελαιώνες της παραλιακής Μυσίας, κοντά στην αρχαία Μίλητο. Η Μίλητος ήταν αρχαία ελληνική πόλη στην επαρχία Μυσία της Μ. Ασίας.
Βρισκόταν στα ενδότερα της Μυσίας, στα βορειοανατολικά του Αδραμμυτίου και στα δυτικά της Λυρνησσού
Επί της αρχαίας πόλεως βρίσκεται η σημερινή Uyuncak Köprü στις όχθες του ποταμού Havran Çay. Ανήκει σήμερα στην επαρχία του Αδριανού Θήραι κοντά στο χωριό Çoruk της πόλεως Burhaniye της Τουρκίας.
Παραπομπές
Κατηγορία:Αρχαίες πόλεις της Μυσίας
Περιοχή Χαντένι
Η Περιοχή Χαντένι (Αγγλικά: Handeni District, Σουαχίλι: Wilaya ya Handeni), είναι μία από τις οκτώ επαρχίες στην Περιφέρεια Τάνγκα (Tanga Region) της Τανζανίας. Στα δυτικά συνορεύει με την Περιοχή Κιλίντι (Klindi District), στα βόρεια με την Περιοχή Κορόγκουε (Korogwe District), ανατολικά με την Περιοχή Πανγκάνι (Pangani District) και νότια από την Περιφέρεια Πουάνι (Pwani Region).
Το 2002, η Επαρχία Χαντένι (Handeni District), διαχωρίστηκε προκειμένου να σχηματίσει την Περιοχή Κιλίντι (Klindi District).
Σύμφωνα με την Εθνική Απογραφή του 2002 στην Τανζανία, ο πληθυσμός της Περιοχή Χαντένι ήταν 248.633 κάτοικοι.
Τμήματα και χωριά
Η Επαρχία Χαντένι διοικητικά χωρίζεται σε 7 Τομείς και 20 Τμήματα (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012): • 4
Διοικητικά
Την Κυβέρνηση ηγείται σε επίπεδο Περιοχής, ο Godwin Crydon ο οποίος διαδέχτηκε το 2006, τον Απόστρατο Υπολοχαγό Winfred Francis Ligubi ως Περιφερειάρχη, ο οποίος διαδέχτηκε τον Manju Salum Omar Msambya ο οποίος το 2005, έγινε Μέλος του Κοινοβουλίου για τη Νότια Κιγκόμα. Το Περιφερειακό Συμβούλιο του Χαντένι ηγείται από τον Αξιότ. Jabir Manyendi Kigoda (Πρόεδρο) και τον κ. Xavier Tilweselekwa (Διευθυντή Συμβουλίου).
Πολιτιστικά
Η ανοικτή περιοχή Βόρεια του Χαντένι στους πρόποδες της Στέπας των Μασσάι ήταν το 1933, το σκηνικό για το κλασικό κυνηγητικό βιβλίο του Έρνεστ Χέμινγουεϊ, «Οι Πράσινοι Λόφοι της Αφρικής» ("The Green Hills of Africa"), που εκδόθηκε το 1935.
Πόνγκουε
To Πόνγκουε (Pogwe) είναι ένα χωριό μέσα στο τμήμα Kang'ata στην Περιοχή Χαντένι. Στο χωριό αυτό υπάρχει υπάρχει μια φυσική πηγή νερού που ονομάζεται «Κουεκιμπάυα» ("Kwekibaya"). Η Kwekibaya είναι η μοναδική πηγή νερού, για χιλιάδες ανθρώπους και ζώα από τα γύρω χωριά: Msaje, Kwaluwala, Kwedinguzu, Kwamagome, Komwale, Kwavulata κλπ. Οι αυτόχθονες κάτοικοι αυτής της περιοχής ονομάζονται «Ουαπόνγκουε» ("Wapongwe") (Samwepongwe για τους άντρες και Mnamweponge για τις γυναίκες).
Η Kwekibaya δεν είναι χωρίς το θαύμα της. Για παράδειγμα, εάν ένα άτομο που δεν ανήκει στους Wapongwe, καθαρίσει την πηγή του νερού (το μέρος όπου το νερό κυριολεκτικά βγαίνει στην επιφάνεια), η kwekibaya ξεραίνεται. Αν συμβεί κάποιο παρόμοιο περιστατικό, τότε μόνο ένα μέλος της οικογένειας των Wapongwe, δύναται να 'ευχαριστηθεί' η φυσική πηγή και να δώσει και πάλι νερό.
Ο Mzee Mkulago με την σύζυγό του Khadija Zuberi Mswagilo ευλογήθηκαν να κάνουν πέντε παιδιά και συγκεκριμένα: Salima, Shaban, Juma, Abdallah και Sadiki. Ο Juma σπούδασε στο Δημοτικό Σχολείο του Πόνγκουε, στη συνέχεια, την Δευτεροβάθμια εκπαίδευσή του την παρακολούθησε αρχικά στο Χαντένι και κατόπιν στην Τάνγκα. Εν συνεχεία, έλαβε το πρώτο του πτυχίο στην Επιστήμη των Υπολογιστών από το Πανεπιστήμιο του Νταρ ες Σαλαάμ (Dar es Salaam). Ο Juma επιδιώκει το πτυχίο μάστερ και το διδακτορικό του πτυχίο, από το Πανεπιστήμιο του Όσλο, στη Νορβηγία.
Σημειώσεις
<references group="Σημ." /> <references group="Παρ. Σημ." />
Παραπομπές
Κατηγορία:Επαρχίες της Περιφέρειας Τάνγκα Κατηγορία:Επαρχίες της Τανζανίας
Κιούπιντ (δορυφόρος)
Ο Κιούπιντ (αγγλικά: Cupid) είναι ένας από τους 27 φυσικός δορυφόρος του πλανήτη Ουρανού. Πήρε το όνομά του από έναν ομώνυμο χαρακτήρα του σαιξπηρικού έργου «Τίμων ο Αθηναίος». Η άλλη του σημερινή ονομασία είναι Ουρανός XXVII (Uranus XXVII, δηλαδή ο εικοστός έβδομος από τους δορυφόρους του Ουρανού που έχει ονομαστεί). Η αρχική προσωρινή ονομασία που του είχε δοθεί ήταν S/2003 U 2. Είναι ο μικρότερος εσωτερικός δορυφόρος του Ουρανού. Αυτό και το γεγονός ότι έχει σκούρα επιφάνεια έκαναν δύσκολο τον εντοπισμό του από το Βόγιατζερ 2, καθώς αυτό περνούσε από το σύστημα του Ουρανού το 1986.
Εξωτερικοί σύνδεσμοι
Κατηγορία:Φυσικοί δορυφόροι Ουρανού
Ενρίκε Ιγκλέσιας
Ο Ενρίκε Μιγκέλ Ιγλέσιας Πρέισλερ (ισπανικά: Enrique Miguel Iglesias Preysler, Μαδρίτη 8 Μαΐου 1975 - ) είναι Ισπανός τραγουδιστής, στιχουργός, συνθέτης, παραγωγός, ηθοποιός και μοντέλο. Θεωρείται ευρέως ως ο βασιλιάς της λάτιν ποπ μουσικής.
Ο Ιγκλέσιας ξεκίνησε την καριέρα του στα μέσα της δεκαετίας του 1990 με την αμερικανική ισπανόφωνη εταιρεία Fonovisa Records, με το όνομα Ενρίκε Μαρτίνες προτού αρχίσει να χρησιμοποιεί το επίθετο Ιγκλέσιας. Με την έναρξη της νέας χιλιετίας, έχοντας ήδη γίνει ένα από τα μεγαλύτερα αστέρια στη Λατινική Αμερική και στην ισπανόφωνη αγορά των ΗΠΑ, έκανε μια σημαντική επιτυχία στην αγορά των Ηνωμένων Πολιτειών. Υπέγραψε συμβόλαιο με την Universal Music Group για $68 εκατ. για να κυκλοφορήσει τη δισκογραφία του, στα αγγλικά και στα ισπανικά. Το 2010 συνεργάστηκε με την Interscope Records και υπέγραψε συμβόλαιο με τη Republic Records, για να κυκλοφορήσει μια δίγλωσση δισκογραφία. Το 2015 συνεργάστηκε με διάφορους τρόπους με την Universal Music Group, έχοντας ήδη μια δεκαετή παρουσία στην ίδια εταιρεία. Υπέγραψε συμβόλαιο με τη Sony Music και οι επόμενοι δίσκοι του κυκλοφόρησαν στα ισπανικά κι στα αγγλικά.
Έχει πουλήσει παγκοσμίως πάνω από 170 εκατομμύρια δίσκους (συμπεριλαμβανομένων και των singles) και 150 τραγούδια του έχουν καταλάβει την πρώτη θέση σε όλα τα Billboard charts. Είχε singles στο top 5 του Billboard Hot 100, συμπεριλαμβανομένων δύο στην πρώτη θέση, και κατέχει το ρεκόρ των 27 ισπανόφωνων singles που βρέθηκαν στην πρώτη θέση των Hot Latin Tracks του Billboard. Κατέχει και το ρεκόρ των περισσότερων Νο 1 hit στο ίδιο Billboard Chart. Ο Ιγκλέσιας κατέχει το ρεκόρ 14 τραγουδιών στο Νο 1 των Billboard Dance Charts, περισσότερα από κάθε άλλο άνδρα καλλιτέχνη. Τον Δεκέμβριο 2016, το περιοδικό Billboard τον κατέταξε στην 14η θέση με τους πιο πετυχημένους άνδρες καλλιτέχνες όλων των εποχών.
Βιογραφία
Γεννήθηκε στη Μαδρίτη και είναι το τρίτο και μικρότερο παιδί του Ισπανού τραγουδιστή Χούλιο Ιγκλέσιας και της Φιλιππινέζας δημοσιογράφου Ιζαμπέλ Πρέισλερ. Έχει δύο μεγαλύτερα αδέλφια: τον Τσάμπελι και τον Χούλιο τζούνιορ. Μια από τις θείες της μητέρας του είναι η ηθοποιός Νάιλ Άνταμς, που είναι η πρώτη σύζυγος του Αμερικανού ηθοποιού Στιβ ΜακΚουήν, μητέρα του ηθοποιού Τσαντ ΜακΚουήν και γιαγιά του ηθοποιού Στίβεν ΜακΚουήν. Η οικογένεια του πατέρα του είναι από τη Γαλικία και την Ανδαλουσία; ο πατέρας του ισχυρίζεται επίσης ότι έχει εβραϊκή και πουερτορικανή καταγωγή από την πλευρά της μητέρας του.
Ο Ιγκλέσιας ανακάλυψε αργότερα ότι γεννήθηκε με μια σπάνια ασθένεια, γνωστή ως situs inversus, κατά την οποία ορισμένα από τα βασικά όργανα του σώματος, όπως η καρδιά, δεν βρίσκονται στη φυσιολογική πλευρά του σώματος αλλά στην ακριβώς αντίθετη.